CELEX: 32014D0430
Language: et
Date: 2014-07-03 00:00:00
Title: Nõukogu otsus 2014/430/ÜVJP, 3. juuli 2014 , millega muudetakse ühismeedet 2005/889/ÜVJP, millega asutatakse Euroopa Liidu piirihaldamise abimissioon Rafah' piiriületuspunktis (EU BAM Rafah)

4.7.2014   
            
            
               ET
            
            
               Euroopa Liidu Teataja
            
            
               L 197/75
            
         NÕUKOGU OTSUS 2014/430/ÜVJP,
   3. juuli 2014,
   millega muudetakse ühismeedet 2005/889/ÜVJP, millega asutatakse Euroopa Liidu piirihaldamise abimissioon Rafah' piiriületuspunktis (EU BAM Rafah)
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28, artikli 42 lõiget 4 ja artikli 43 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 25. novembril 2005 vastu ühismeetme 2005/889/ÜVJP (1).
            
         
               (2)
            
            
               Nõukogu võttis 3. juulil 2013 vastu otsuse 2013/355/ÜVJP, (2) millega muudetakse ühismeedet 2005/889/ÜVJP ning pikendatakse selle kehtivust kuni 30. juunini 2014.
            
         
               (3)
            
            
               Poliitika- ja julgeolekukomitee soovitas 9. aprillil 2014 pikendada Euroopa Liidu piirihaldamise abimissiooni Rafah' piiriületuspunktis veel 12 kuu võrra, kuni 30. juunini 2015.
            
         
               (4)
            
            
               Missiooni EU BAM Rafah tuleks praeguste volituste alusel täiendavalt pikendada 1. juulist 2014 kuni 30. juunini 2015.
            
         
               (5)
            
            
               EU BAM Rafah viiakse läbi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist,
            
         ON VASTU VÕTNUD KÄESOLEVA OTSUSE:
   Artikkel 1
   Ühismeedet 2005/889/ÜVJP muudetakse järgmiselt.
   
               1)
            
            
               Artikli 7 lõige 5 asendatakse järgmisega:
               „5.   Kogu isikkoosseis jääb asjaomase lähetajariigi või ELi institutsiooni alluvusse ning täidab oma kohustusi ja tegutseb missiooni huvides. Kogu isikkoosseis järgib nõukogu 23. septembri 2013. aasta otsusega 2013/488/EL (3) kehtestatud julgeolekupõhimõtteid ja miinimumstandardeid
            
         
               2)
            
            
               Artikkel 13 asendatakse järgmisega:
               „Artikkel 13
               Rahastamine
               1.   EU BAM Rafah' tegevusega seonduvate kulutuste katmiseks ette nähtud lähtesumma ajavahemikul 25. novembrist 2005 kuni 31. detsembrini 2011 on 21 570 000 eurot.
               EU BAM Rafah' tegevusega seonduvate kulutuste katmiseks ette nähtud lähtesumma ajavahemikul 1. jaanuarist 2012 kuni 30. juunini 2012 on 970 000 eurot.
               EU BAM Rafah' tegevusega seonduvate kulutuste katmiseks ette nähtud lähtesumma ajavahemikul 1. juulist 2012 kuni 30. juunini 2013 on 980 000 eurot.
               EU BAM Rafah' tegevusega seonduvate kulutuste katmiseks ette nähtud lähtesumma ajavahemikul 1. juulist 2013 kuni 30. juunini 2014 on 940 000 eurot.
               EU BAM Rafah' tegevusega seonduvate kulutuste katmiseks ette nähtud lähtesumma ajavahemikul 1. juulist 2014 kuni 30. juunini 2015 on 940 000 eurot.
               2.   Kõiki kulutusi hallatakse vastavalt Euroopa Liidu üldeelarve suhtes kohaldatavatele menetlustele ja eeskirjadele. Pakkumismenetluses võivad osaleda missiooni panustavate kolmandate riikide kodanikud, vastuvõtvate riikide kodanikud, ja kui missiooni operatiivvajadused seda eeldavad, naaberriikide kodanikud.
               3.   EU BAM Rafah vastutab oma eelarve täitmise eest. Sel eesmärgil allkirjastab EU BAM Rafah komisjoniga lepingu.
               4.   EU BAM Rafah vastutab alates 1. juulist 2014 volituste täitmisest tulenevate mis tahes nõuete ja kohustuste eest, välja arvatud nõuete eest, mis on seotud missiooni juhi tõsiste üleastumistega, mille eest vastutab tema.
               5.   Rahastamise rakendamine ei mõjuta artiklites 4, 4a ja 5 sätestatud käsuliini ega EU BAM Rafah' operatiivvajadusi, kaasa arvatud varustuse kokkusobivust ja meeskondade koostalitlusvõimet.
               6.   Kulutused on rahastamiskõlblikud alates käesoleva ühismeetme jõustumise kuupäevast.”
            
         
               3)
            
            
               Artikli 16 teine lõik asendatakse järgmisega:
               „Ühismeede kehtib 30. juunini 2015.”.
            
         Artikkel 2
   Käesolev otsus jõustub selle vastuvõtmise kuupäeval.
   
      Brüssel, 3. juuli 2014
      
         
            Nõukogu nimel
         
         
            eesistuja
         
         S. GOZI
      
   
   
      (1)  Nõukogu 25. novembri 2005. aasta ühismeede 2005/889/ÜVJP, millega asutatakse Euroopa Liidu piirihaldamise abimissioon Rafah piiriületuspunktis (EU BAM Rafah) (ELT L 327, 14.12.2005, lk 28).
   
      (2)  Nõukogu 3. juuli 2013. aasta otsus 2013/355/ÜVJP, millega muudetakse ühismeedet 2005/889/ÜVJP, millega asutatakse Euroopa Liidu piirihaldamise abimissioon Rafah piiriületuspunktis (EU BAM Rafah), ning pikendatakse selle kehtivust (ELT L 185, 4.7.2013, lk 16).
   
      (3)  Nõukogu 23. septembri 2013. aasta otsus 2013/488/EL ELi salastatud teabe kaitseks vajalike julgeolekueeskirjade kohta (ELT L 274, 15.10.2013, lk 1)”.